આ મહાન લક્ષ્યની સિદ્ધિ અપરિમિત ત્યાગ અને બલિદાન સિવાય શક્ય નથી. વિવિધ મત, પંથ, પ્રાંત, ભાષા અને ઉપાસનાપદ્ધતિઓમાં વિભાજિત અને વ્યક્તિગત ઇચ્છાઓ અને સ્વાર્થોની પૂર્તિમાં લિપ્ત સમાજને એ કળણમાંથી બહાર કાઢી રાષ્ટ્ર માટે સર્વસ્વ સમર્પણના માર્ગ પર આગળ વધવાની પ્રેરણા કોણ આપી શકે? એનો નિશ્ર્ચિત જવાબ છે ભગવો ધ્વજ. આપણી સંસ્કૃતિ ત્યાગના આધાર પર વિકસિત છે. પરોપકાર માટે, ઉચ્ચતમ માનવમૂલ્યોના સંરક્ષણ માટે, શોષિત અને પીડિત વિશ્ર્વના કલ્યાણ માટે ઉચ્ચતમ બલિદાનની પ્રેરણા આપ્નારી આ યજ્ઞ સંસ્કૃતિ છે. આ સંસ્કૃતિએ પરહિત માટેના બલિદાનને જ મનુષ્યત્વ માન્યું છે. જગતનું સર્વ જ્ઞાન જેનું ઉચ્છિષ્ઠ ગણાય છે તેવા ભગવાન વેદવ્યાસે પોતાના સર્વજ્ઞાનનો નિચોડ બે જ પંક્તિઓમાં આપ્યો છે. તે પંક્તિઓ છે.